Hurghada

Hurghada (الغردقة) on kaupunki Egyptissä Punaisenmeren rannalla.

Ymmärrä
Hurghada oli alunperin pieni kalastajakylä, joten et löydä sieltä jäänteitä muinaisten egyptiläisten loistokkaista temppelestä. Viimeisen 20 vuoden aikana aluetta on kehitetty monipuoliseksi rantalomakohteeksi ja se on nykyään erityisesti saksalaisten ja venäläisten turistien suosiossa.

Tule
Ainakin Finnmatkat, Aurinkomatkat, Air Finland Holidays Air Finland Holidays ja Tjäreborg myyvät lomalentoja Helsingistä Hurghadaan. Hurghadan kansainvälinen lentoasema sijaitsee muutaman kilometrin päässä Hurghadan keskustasta. Se on sotilaslentokenttä, joten palvelutaso on varsin melko vaatimaton Helsinki-Vantaaseen verrattuna. Lento Helsingistä kestää n. 5 tuntia.

Taksilla
Takseja hurghadassa on paljon ja niillä liikkuminen on suomalaisittain todella edullista. Ennen autoon astumista kannattaa varmistaa, että kuski osaa edes muutaman sanan englantia, selvittää matkakohde ja tinkiä hinta valmiiksi.

Hurghadassa vain muutamilla suurimmilla kaduilla on nimet, joten kohdepaikan määrittely on usein helpointa kaupunginosan ja lähellä sijaitsevan hotellin tai ravintolan perusteella, oma kartta on kätevä olla mukana.

Kun kohde on selvillä voi aloittaa sopia (tinkiä) hinnasta. Yleensä aluksi pyydetty hinta on ainakin kaksinkertainen käypään hintaan nähden. On hyvä tehdä kuskille selväksi että kyse on matkan kokonaishinnasta, ei per matkustaja. Käypä hinta yhden kaupunginosan sisällä on 5-10LE (egyptin puntaa), matka toiseen kaupunginosaan noin 20-25LE - maksat matkasta kuitenkin moninkertaisesti mitä paikallinen matkustaja. Kun kuski hyväksyy hinnan, hypätkää sisään. Paras on maksaa tasarahalla, jolloin vältyt mahdollisilta setelinvaihtotempuilta.

Autolla
Auton vuokraaminen ei ole suositeltavaa länsimaalaisille, koska liikenne on hyvin kaoottista ja egyptiläinen ajokortti lähinnä huono vitsi.

Bussilla
Hurghadan 'julkinen liikenne' koostuu valko-punaisista henkilöpakettiautoista (Toyota Hiace), joita myös 'jalla jalloiksi' kutsutaan. Niillä ei ole kiinteitä reittejä, vaan ne kulkevat sinne, mihin eniten maksava haluaa, tai kovaäänisin matkustaja huutaa. Matka jallajallalla maksaa 1LE tai pidemmillä matkoilla 2LE. Useimmiten matkustajina näkee paikallisia miehiä.

Kävellen
Hurghada ei ole erityisesti kävelijän kaupunki, jalkakäytävät ovat paikoitellen kapeita ja kadut vilkkaita.

Näe
Punainen Meri, joka on loistava sukeltamiseen ja snorklaamiseen, on yksi isoimmista syistä tulla Hurghadaan. Vain kymmenien metrien päästä rannasta voit snorkata ja nähdä mahtavia koralliriuttoja ja useita erilaisia trooppisia kaloja, joten sukeltaminen ei ole välttämätöntä. Monet hotellit järjestävät sukelluskursseja niin vasta-alkajille kuin kokeneemmillekin.

Tee
Hyvien snorklausmahdollisuuksien takia monet saapuvat Hurghadaan lomailemaan. Pinnan alla avautuu aivan uusi merenalainen maailma.

Alue on purjelautailijoiden suosiossa, varsinkin talvella, jolloin tuuli on varmaa ja tasaista. Kaluston vuokrauksen lisäksi järjestetään muutaman päivän mittaisia koulutuskursseja eri tuuliurheilulajeihin.

Osta
Basaareissa voi tehdä löytöjä, tinkiminen kuuluu asiaan! Suosittuja esineitä ovat mm. papyrukset, kupariesineet sekä kulta- ja hopeakorut.

Hurghada elää turismista ja monesti tuntuu, että turisteista pyritään nyhtämään kaikki irti. Paikallinen myyntikulttuuri on suomalaisen silmään jopa aggressiivista.

Syö
Egyptiläinen keittiö tarjoaa monia maistamisen arvoisia ruokia, mm. falafelejä ja monia hyviä leivonnaisia.

Kahvilat
Useimmissa kahviloissa voi polttaa shishaa, eli vesipiippua. Piipulla poltetaan tupakkaan sekoitettuna eri hedelmien kuivattuja osia.

Baarit & pubit
Iltaelämä on rauhallista. Hurghadassa on ravintoloita, baareja ja pubeja. Suurimpien hotellien yhteydessä on diskoja.

Edulliset

 * Sea Garden os. Sakkala
 * Elysees os. Sheraton Road

Keskihintaiset

 * Steigenberger Al Dau Beach Hotel os. Youssef Afifi Road

Pysy turvassa
Hurghada on turvallinen kaupunki normaalia varovaisuutta noudatten.

Pysy terveenä
Lomailijan suurin vitsaus lienee Faraon kirous eli vatsatauti. Vatsataudin syynä ei aina ole huono hygienia, vaan pelkästään erilainen bakteerikanta voi saada turistin vatsan kuplimaan. Herkkävatsaisten tulee välttää kylmiä maitotuotteita, raakaa kananmunaa sisältäviä ruokia sekä pullottamatonta vettä, sekä salaatteja, koska ne on luultavimmin huuhdeltu hanavedellä.

Käsien desinfiointi ns. käsidesillä mm. rahojen käsittelyn jälkeen ja aina ennen syömistä on todettu hyväksi menetelmäksi välttää ripulia. Käsidesiä saa apteekeistä ja sitä kannattaa varata reissuun jo suomesta.

Jatka matkaa
Tarjolla on päiväretkiä bussilla Luxoriin tai Kairoon, jälkimmäiseen myös lentäen. Retkille osallistuminen onnistuu kätevimmin oman matkanjärjestäjän kautta.

Hurghada Hurghada Hurghada Hurghada Hurghada Хургада wts:Category:Hurghada